สรุปภาวะตลาดหุ้นต่างประเทศ
สรุปภาวะตลาดหุ้นต่างประเทศประจำวันที่ 30 ต.ค. 2561
31 ต.ค. 2561

ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ (30 ต.ค.) หลังจากประธานาธิบดีโดนัลด์ ทรัมป์แห่งสหรัฐได้ส่งสัญญาณความพร้อมที่จะทำข้อตกลงกับจีน เพื่อคลี่คลายข้อพิพาททางการค้าระหว่างสองประเทศ นอกจากนี้ ตลาดยังได้แรงหนุนจากการดีดตัวขึ้นอย่างแข็งแกร่งของหุ้นกลุ่มเทคโนโลยี และผลประกอบการที่สดใสของบริษัทจดทะเบียนรายใหญ่ ซึ่งรวมถึงโคคา โคล่า
ดัชนีเฉลี่ยอุตสาหกรรมดาวโจนส์ปิดที่ 24,874.64 จุด พุ่งขึ้น 431.72 จุด หรือ +1.77% ดัชนี Nasdaq ปิดที่ 7,161.65 จุด เพิ่มขึ้น 111.36 จุด หรือ +1.58% และดัชนี S&amp;P500 ปิดที่ 2,682.63 จุด เพิ่มขึ้น 41.38 จุด หรือ +1.57%
 
ตลาดหุ้นยุโรปปิดทรงตัวเมื่อคืนนี้ (30 ต.ค.) ท่ามกลางภาวะการซื้อขายที่ซบเซา หลังจากมีรายงานว่า เศรษฐกิจในไตรมาส 3 ของยูโรโซนขยายตัวเพียงเล็กน้อย ขณะที่ดัชนีความเชื่อมั่นทางเศรษฐกิจของยูโรโซนร่วงลงเป็นเดือนที่ 10 ติดต่อกัน
ดัชนี Stoxx Europe 600 ขยับขึ้นเพียง 0.01% ปิดที่ 355.53 จุด
ดัชนี DAX ตลาดหุ้นเยอรมันปิดที่ 11,287.39 จุด ลดลง 48.09 จุด หรือ -0.42% ขณะที่ดัชนี CAC-40 ตลาดหุ้นฝรั่งเศสปิดที่ 4,978.53 จุด ลดลง 10.82 จุด หรือ -0.22% และดัชนี FTSE 100 ตลาดหุ้นลอนดอนปิดที่ 7,035.85 จุด เพิ่มขึ้น 9.53 จุด หรือ +0.14%
 
ตลาดหุ้นลอนดอนปิดบวกเมื่อคืนนี้ (30 ต.ค.) โดยได้แรงหนุนจากผลประกอบการที่สดใสของบริษัทบริติช ปิโตรเลียม (บีพี) ซึ่งเป็นบริษัทพลังงานรายใหญ่ของสหราชอาณาจักร
ทั้งนี้ ดัชนี FTSE 100 ตลาดหุ้นลอนดอนปิดที่ 7,035.85 จุด เพิ่มขึ้น 9.53 จุด หรือ +0.14%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (30 ต.ค.) หลังจากนักวิเคราะห์คาดการณ์ว่า สต็อกน้ำมันดิบของสหรัฐจะพุ่งขึ้นติดต่อกันเป็นสัปดาห์ที่ 6 นอกจากนี้ สัญญาน้ำมันดิบยังได้รับแรงกดดันจากสัญญาณอุปทานน้ำมันที่เพิ่มขึ้นในตลาด
สัญญาน้ำมันดิบ WTI ส่งมอบเดือนธ.ค. ลดลง 86 เซนต์ หรือ 1.3% ปิดที่ 66.18 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค. ร่วงลง 1.43 ดอลลาร์ หรือเกือบ 1.9% ปิดที่ 75.91 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (30 ต.ค.) โดยได้รับแรงกดดันจากดอลลาร์ที่แข็งค่าเมื่อเทียบกับสกุลเงินหลักๆ นอกจากนี้ นักลงทุนยังลดการถือครองทองคำในฐานะสินทรัพย์ที่ปลอดภัย หลังจากดัชนีดาวโจนส์ตลาดหุ้นสหรัฐพุ่งขึ้นกว่า 400 จุดเมื่อคืนนี้
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 2.3 ดอลลาร์ หรือ 0.19% ปิดที่ 1,225.3 ดอลลาร์/ออนซ์
สัญญาโลหะเงินส่งมอบเดือนธ.ค. เพิ่มขึ้น 2 เซนต์ หรือ 0.14% ปิดที่ 14.462 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 2.1 ดอลลาร์ หรือ 0.25% ปิดที่ 839 ดอลลาร์/ออนซ์
สัญญาพัลลาเดียมส่งมอบเดือนธ.ค. ร่วงลง 24.30 ดอลลาร์ หรือ 2.3% ปิดที่ 1055.00 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (30 ต.ค.) ขานรับรายงานที่ว่า ดัชนีความเชื่อมั่นผู้บริโภคเดือนต.ค.ของสหรัฐพุ่งขึ้นแตะระดับสูงสุดในรอบ 18 ปี เนื่องจากผู้บริโภคมีมุมมองที่เป็นบวกต่อภาวะเศรษฐกิจและการจ้างงานภายในประเทศ
ดอลลาร์สหรัฐแข็งค่าเมื่อเทียบกับเงินเยน ที่ระดับ 112.96 เยน จากระดับ 112.36 เยน และแข็งค่าเมื่อเทียบกับฟรังก์สวิส ที่ระดับ 1.0052 ฟรังก์ จากระดับ 1.0012 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.3130 ดอลลาร์แคนาดา จากระดับ 1.3126 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1342 ดอลลาร์ จากระดับ 1.1390 ดอลลาร์ ขณะที่เงินปอนด์อ่อนค่าลงแตะที่ระดับ 1.2701 ดอลลาร์ จากระดับ 1.2805 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.7102 ดอลลาร์สหรัฐ จากระดับ 0.7060 ดอลลาร์สหรัฐ
 